Condorman

Condorman 1981eko Charles Jarrott britainiar zinema zuzendariak zuzendutako superheroi komedia film bat da, Robert Sheckley idazlearen The Game of X eleberrian oinarritua. Michael Crawford, Oliver Reed, Barbara Carrera, James Hampton, Jean-Pierre Kalfon eta Dana Elcar aktoreek antzeztu zuten. Superheroiei buruzko filmen nolabaiteko parodia da.

 Argumentua 

Woodrow "Woody" Wilkins (Michael Crawford) irudimen handiko komikigile eta marrazkilari xelebrea berak sortutako "Condorman" superheroiaren kontakizunetarako errealismo ukitu baten bila dabil; beraz, hegan egiteko jantzi bat asmatu, hura jantzi eta probatzeko asmoz, Eiffel dorretik jauzi egin du.

Bere azken eroaldi horren ondoren, poliziak atxilotu beharrean, bere harridurarako CIAk kontratatu eta Istanbulera bidali dute. Bertan, KGBrentzat lan egiten duen Natalia Rambova (Barbara Carrera) agente sekretu ederra ezagutu eta berau txunditzeko "Condorman" izeneko agente sekretua dela azaldu dio. Nataliak Moskura itzultzean tratu txarrak jaso eta sobietar sistemarekin guztiz nazkaturik, desertatzea erabaki du; horregatik CIAko buruzagiei "Condorman" agenteak bestaldera igarotzen lagun diezaion eskatu die.

 Aktoreak 
 Michael Crawford: Woodrow "Woody" Wilkins
 Oliver Reed: Krokov
 Barbara Carrera:Natalia Rambova
 James Hampton: Harry
 Jean-Pierre Kalfon: Morovich
 Dana Elcar: Russ
 Vernon Dobtcheff: Sobietar agentea
 Robert Arden: CIAko buruzagia

 Kanpo estekak 
 Condorman filmaren iragarkia ikusgai. Youtube.com 
 Condorman filmaren IMDBko fitxa irakurgai 

Kategoria:Disneyren filmak
Kategoria:Walt Disney Picturesek ekoitzitako filmak
Kategoria:Ameriketako Estatu Batuetako filmak
Kategoria:Superheroiei buruzko filmak
Kategoria:Umorezko filmak
Kategoria:Gerra Hotzari buruzko filmak
Kategoria:CIAri buruzko filmak
Kategoria:Henry Manciniren soinu bandadun filmak
Kategoria:Istanbulen girotutako filmak
Kategoria:Italian girotutako filmak
Kategoria:Los Angelesen girotutako filmak
Kategoria:Monakon girotutako filmak
Kategoria:Moskun girotutako filmak
Kategoria:Parisen girotutako filmak
Kategoria:Suitzan girotutako filmak
Kategoria:1981eko filmak